thecodefatherco/RoDrive huggingface dataset:
Întrebare: Aveți obligația de a opri imediat vehiculul la semnalele adresate de:
Variante de răspuns:
Polițiștii comunitari
Personalul autorizat din cadrul serviciului examinări
Personalul autorizat din zona lucrărilor pe drumurile publice
Răspuns corect: Personalul autorizat din zona lucrărilor pe drumurile publice
Explicație: Legislația rutieră nu prevede obligația de a opri la semnalele adresate de polițiștii comunitari. Din anul 2010 termenul „poliție comunitară” nu mai există în actele normative în vigoare. În acest moment termenul care se găsește în actele normative în vigoare este „poliție locală”. Legislația rutieră nu prevede ca personalul autorizat din cadrul serviciului examinări să poată adresa semnale de oprire. Prin urmare, aceștia nu pot adresa semnale de oprire conducătorilor de vehicule. Pe lângă obligația de a opri la semnalele polițistului rutier, participanții la trafic sunt obligați să oprească imediat și la semnalele adresate în acest sens de către personalul autorizat din zona lucrărilor pe drumurile publice. Aceștia din urmă pot efectua, pe lângă semnalele de oprire, și următoarele semnale: balansarea brațului în plan vertical, cu palma mâinii orientată către sol sau cu un mijloc de semnalizare, care semnifică reducerea vitezei, precum și rotirea vioaie a brațului, care semnifică mărirea vitezei de deplasare a vehiculelor, inclusiv grăbirea traversării drumului de către pietoni. Nerespectarea acestor semnale se sancționează cu amendă prevăzută în clasa a II-a de sancțiuni.
Întrebare: Cum se semnalizează, noaptea, intenția de a depăși alt vehicul, într-o localitate, pe un drum neiluminat?
Variante de răspuns:
Cu faza de drum a luminii farurilor
Cu luminile indicatoare de direcție
Prin folosirea combinată a fazei scurte și a semnalului sonor
Răspuns corect: Cu luminile indicatoare de direcție
Explicație: Pentru a semnaliza intenția de a efectua manevra de depășire nu este permisă folosirea claxonului sau a luminilor farurilor, fie că este vorba despre lumina de drum (faza lungă) sau despre lumina de întâlnire (faza scurtă), și indiferent dacă acestea se folosesc separat sau combinat. Vezi explicația de la varianta B de răspuns. Intenția de a efectua manevra de depășire, indiferent dacă efectuați manevra pe timp de zi sau de noapte, se va semnaliza doar cu luminile indicatoare de direcție. Nu se va folosi faza de drum a luminii farurilor, combinarea fazei scurte și a semnalului sonor sau alte tipuri de semnalizare pentru a vă semnaliza intenția de a efectua manevra de depășire.
Întrebare: Tramvaiul poate fi depășit pe partea stângă?
Variante de răspuns:
Nu
Da, în stațiile fără refugiu, pentru protejarea călătorilor care urcă sau coboară
Da, atunci când între șina din dreapta și bordură nu există spațiu suficient pentru depășire
Răspuns corect: Da, atunci când între șina din dreapta și bordură nu există spațiu suficient pentru depășire
Explicație: Legislația rutieră nu interzice efectuarea manevrei de depășire a unui tramvai prin partea stângă, însă stabilește anumite reguli ce trebuie respectate la efectuarea acestei manevre. Vezi explicațiile de la variantele B și C. Manevra de depășire a unui tramvai, atât prin partea stângă cât și prin partea dreaptă,este interzisăîn cazul în care acesta este oprit într-o stație care NU este prevăzută cu refugiu pentru pietoni. Prin urmare, varianta B de răspuns nu este corectă. Tramvaiele se depășesc,de regulă, pe partea dreaptă. Însătramvaiele aflate în merspot fi depășiteși pe partea stângă, atunci când între șina din dreapta și marginea trotuarului nu există spațiu suficient pentru efectuarea manevrei sau atunci când drumul este cu sens unic. Prin urmare, un tramvai aflat în mers poate fi depășit pe partea stângă, atunci când între șina din dreapta și bordură nu există spațiu suficient pentru depășire.
Întrebare: În care dintre situații oprirea este interzisă?
Variante de răspuns:
În zona de acțiune a indicatorului care interzice depășirea
Pe străzile unde circulația se desfășoară în sens unic
În dreptul altui vehicul care se află oprit, dacă prin aceasta se stânjenește circulația a două vehicule venind din sensuri opuse
Răspuns corect: În zona de acțiune a indicatorului care interzice depășirea
În dreptul altui vehicul care se află oprit, dacă prin aceasta se stânjenește circulația a două vehicule venind din sensuri opuse
Explicație: Regulamentul rutier interzice oprirea voluntară a vehiculelor în locurile unde este interzisă depășirea. Pe străzile unde circulația se desfășoară în sens unic nu se interzice oprirea, legislația rutieră permite oprirea chiar și pe partea stânga dacă rămâne liberă cel puțin o bandă de circulație. Regulamentul rutier interzice oprirea voluntară a vehiculelor în dreptul altui vehicul oprit pe partea carosabilă, dacă prin această manevră se stânjenește circulația a două vehicule venind din sensuri opuse.
Întrebare: În ce situații se interzice circulația pe drumurile publice a autovehiculelor?
Variante de răspuns:
Atunci când zgomotul în mers sau în staționare depășește limita legală admisă pentru tipul respectiv de vehicul
Atunci când nu se respectă regulile referitoare la transportul produselor periculoase
Atunci când sunt montate alte dispozitive de avertizare sonoră decât cele omologate de autoritatea competentă
Răspuns corect: Atunci când zgomotul în mers sau în staționare depășește limita legală admisă pentru tipul respectiv de vehicul
Atunci când nu se respectă regulile referitoare la transportul produselor periculoase
Atunci când sunt montate alte dispozitive de avertizare sonoră decât cele omologate de autoritatea competentă
Explicație: Se interzice circulația pe drumurile publice a autovehiculelor atunci când zgomotul în mers sau în staționare depășește limita legală admisă pentru tipul respectiv de vehicul. Se interzice circulația pe drumurile publice a autovehiculelor atunci când nu se respectă regulile referitoare la transportul produselor periculoase. Se interzice circulația pe drumurile publice a autovehiculelor atunci când sunt montate alte dispozitive de avertizare sonoră decât cele omologate de autoritatea competentă.
Întrebare: Oprirea vehiculelor este interzisă:
Variante de răspuns:
Pe partea carosabilă a drumurilor naționale
În zona de acțiune a indicatorului „oprirea interzisă“, până la prima intersecție
În dreptul căilor de acces care deservesc proprietățile alăturate drumurilor publice
Răspuns corect: În zona de acțiune a indicatorului „oprirea interzisă“, până la prima intersecție
Explicație: Oprirea este permisă pe partea carosabilă a drumurilor naționale, oprirea fiind interzisă pe partea carosabilă a drumurilornaționale europene (E). Oprirea voluntară a vehiculelor este interzisă în zona de acțiune a indicatorului „Oprirea interzisă”. Dacă nu se prevede altfel, zona de acțiune a indicatorului încetează la cel mai apropiat colț de intersecție, pe sensul de mers. În dreptul căilor de acces care deservesc proprietățile alăturate drumului public se interzice staționarea, nu se interzice și oprirea.
Întrebare: Intrați cu autovehiculul / tractorul agricol sau forestier de pe o stradă bine iluminată pe una neiluminată. Ce trebuie să aveți în vedere?
Variante de răspuns:
Viteza trebuie adaptată noilor condiții de iluminare
Nu aveți obligații legale
Vederea se adaptează instantaneu
Răspuns corect: Viteza trebuie adaptată noilor condiții de iluminare
Explicație: Dacă intrați cu vehiculul de pe o stradă bine iluminată pe una neiluminată sau la intrarea într-un tunel, veți avea în vedere că viteza trebuie adaptată noilor condiții de iluminare. Legislația rutierăprevedeobligațiile de la varianta A. Adaptarea vederii se face greoi atunci când se trece de la un grad de iluminare al altul. Cu cât diferența de iluminare este mai mare, cu atât adaptarea vederii este mai greoaie.
Întrebare: La ce vă puteți aștepta, din punct de vedere al conduitei preventive, dacă circulați în spatele unui camion cu remorcă, ce intenționează să vireze la dreapta pe o stradă îngustă?
Variante de răspuns:
Înainte de a vira, camionul se oprește
Înainte de a vira, camionul se angajează inițial spre stânga, din cauza gabaritului
Camionul se comportă ca orice autoturism
Răspuns corect: Înainte de a vira, camionul se angajează inițial spre stânga, din cauza gabaritului
Explicație: Atunci când circulați în spatele unui camion cu remorcă, ce intenționează să vireze la dreapta pe o stradă îngustă, trebuie să aveți în vedere că, înainte de a vira, camionul se angajează inițial spre stânga, din cauza gabaritului. Dacă acesta nu se va angaja spre stânga înainte să facă virajul către dreapta, ar putea urca pe trotuare sau ar putea agăța panourile/indicatoarele de pe marginea drumului, din cauza razei mici de virare.
Întrebare: Sunteți obligat să aveți în autovehicul / tractor agricol sau forestier trusa medicală de prim ajutor, două triunghiuri reflectorizante și stingătorul de incendii omologat?
Variante de răspuns:
Numai trusa medicală de prim ajutor
Numai trusa medicală de prim ajutor și două triunghiuri reflectorizante
Toate dotările enumerate trebuie să se afle în autovehicul / tractor agricol sau forestier
Răspuns corect: Toate dotările enumerate trebuie să se afle în autovehicul / tractor agricol sau forestier
Explicație: Conducătorul de autovehicul, tractor agricol sau forestier și tramvai este obligat să poarte în acesta, când este condus pe drumurile publice, trusă medicală de prim ajutor, două triunghiuri reflectorizante și un stingător de incendiu, toate acestea să fie omologate. De la această obligație sunt exceptate autovehiculele din categoriile AM, A1, A2 și A.
Întrebare: Este interzis ca autovehiculele să fie echipate cu:
Variante de răspuns:
Dispozitive antiradar
Sisteme de navigație
Sisteme sonor antifurt
Răspuns corect: Dispozitive antiradar
Explicație: Se interzice deținerea, montarea sau folosirea pe autovehicule a sistemelor care perturbă buna funcționare a dispozitivelor de supraveghere a traficului (dispozitive antiradar). Montarea sau folosirea dispozitivelor de detectare a aparatelor radar este permisă, detectoarele radar doar avertizează conducătorul auto despre existența unui aparat radar în zona, fără să bruieze semnalul aparatelor radar, acestea fiind legale. Legea interzice montarea sau folosirea aparatelorantiradar, acestea perturbă funcționarea aparatelor radar și de aceea sunt interzise, folosirea lor se considera contravenție. Nu este interzis ca autovehiculele să fie echipate cu sisteme de navigație. Este permis ca autovehiculele să fie echipate cu sisteme sonor antifurt. Dar trebuie știut că reglementările impun anumite condiții, ca de exemplu, semnalul sonor să NU fie mai mare de un minut. Nerespectarea acestor reglementări se consideră contravenție și se sancționează cu amendă contravențională din clasa a IV-a. Vedeți articolul de referință mai jos în pagină.
Întrebare: În cazul unui accident în care victima și-a pierdut cunoștința, prima măsură va fi:
Variante de răspuns:
Să administrați medicamente din trusa de prim ajutor
Să imobilizați eventualele fracturi
Să controlați respirația și bătăile inimii
Răspuns corect: Să controlați respirația și bătăile inimii
Explicație: În cazul unui accident în care victima și-a pierdut cunoștința, prima măsura va fi să vă asigurați că victima este în viață, controlând respirația și bătăile inimii. Această manevră se execută prin căutarea pulsului în artera carotidă. Artera carotidă se poate palpa pe partea laterală a gâtului la doi-trei centimetri distanță de cartilajul tiroid (mărul lui Adam). Căutați pulsul la artera carotidă atat pe partea dreaptă cât și pe partea stângă a gâtului.
Întrebare: Căror vehicule le este interzisă circulația pe autostrăzi?
Variante de răspuns:
Motocicletelor și automobilelor care nu pot circula cu mai mult de 60 km/h
Celor care, prin construcție sau din alte cauze, nu pot depăși viteza de 50 km/h
Autovehiculelor care transportă încărcături periculoase
Răspuns corect: Celor care, prin construcție sau din alte cauze, nu pot depăși viteza de 50 km/h
Explicație: Pe autostradă este interzisă circulația vehiculelor care, prin construcție sau din alte cauze, nu pot depăși viteza de 50 de km pe oră. Autovehiculelor care transportă încărcături periculoase nu le este interzisă circulația pe autostradă.
Întrebare: Ce trebuie să aveți în vedere atunci când circulați pe lângă un șir de autovehicule staționate?
Variante de răspuns:
O portieră poate fi deschisă în orice moment de către unul dintre ocupanții autovehiculelor
Respectați viteza legală, deoarece conducătorii autovehiculelor sunt obligați să se asigure când deschid o portieră
Claxonați, pentru a-i avertiza pe ceilalți conducători că vă deplasați în zona respectivă
Răspuns corect: O portieră poate fi deschisă în orice moment de către unul dintre ocupanții autovehiculelor
Explicație: Atunci când circulați pe lângă un șir de vehicule staționate trebuie să circulați cu atenție, deoarece unul dintre ocupanții vehiculelor staționate poate deschide în orice moment o portieră, fără să se asigure, deși acest lucru este interzis de legislația rutieră. Da, conducătorii autovehiculelor sunt obligați să se asigure când deschid o portieră, dar trebuie să circulați cu viteză redusă și să aveți în vedere că în unele cazuri aceștia nu se asigură înainte de a deschide portiera. Claxonarea se va face atunci când sesizați un pericol, pentru a-l preveni. Nu trebuie să claxonați abuziv, pentru a vă face simțită prezența.
Întrebare: Semnificația indicatoarelor de interzicere sau restricție, în lipsa altor precizări, încetează:
Variante de răspuns:
La 100 m de locul unde este instalat indicatorul
La 200 m de locul unde este instalat indicatorul
În prima intersecție
Răspuns corect: În prima intersecție
Explicație: Semnificația indicatoarelor de restricție sau de interzicere, în lipsa altor precizări, înceteazăla colțul primei intersecții. O situație în care semnificația indicatoarelor de restricție sau de interzicerenu încetează la colțul primei intersecțiieste cea în careînceputul zonei de acțiunea indicatorului „Oprirea interzisa”, este semnalizat prin atașarea panoului adițional „Săgeată cu vârful în sus”,continuarea zonei de acțiuneprin atașarea panoului adițional „Săgeată cu doua vârfuri, unul în sus și altul în jos” șisfârșitul zonei de acțiuneprin atașarea panoului adițional „Săgeată cu vârful în jos”. În lipsa unor astfel de panouri adiționale, zona de acțiune se sfârșește la colțul primei intersecții.
Întrebare: Este permisă trecerea peste marcajul longitudinal format dintr-o linie continuă și alta discontinuă?
Variante de răspuns:
Da, dacă marcajul nu este într-o curbă
Da, dacă linia discontinuă este cea mai apropiată de vehicul în direcția de mers
Nu, chiar în cazul în care linia discontinuă este cea mai apropiată de vehicul
Răspuns corect: Da, dacă linia discontinuă este cea mai apropiată de vehicul în direcția de mers
Explicație: Marcajul longitudinal format dintr-o liniediscontinuăsimplă sau dublă permite trecerea peste acesta. Marcajul longitudinal format dintr-o liniecontinuăsimplă sau dublă interzice încălcarea acestuia. Însă atunci când marcajului longitudinal este format dintr-o linie continuă și una discontinuă alăturate, conducătorul de vehicul trebuie să respecte semnificația liniei celei mai apropiate în sensul de mers. De exemplu, în cazul în care liniacea mai apropiatăîn sensul de merseste cea discontinuă, marcajul longitudinal poate fi încălcat. Dar dacă liniacea mai apropiatăîn sensul de merseste cea continuă, încălcarea marcajului longitudinal este interzisă.
Întrebare: Bastonul alb, ridicat de un pieton care traversează strada printr-un loc nesemnalizat și nemarcat, vă obligă:
Variante de răspuns:
Nu aveți nicio obligație, întrucât locul nu este marcat sau semnalizat
Să opriți imediat vehiculul, pentru a permite trecerea pietonului
Să reduceți viteza și să circulați cu atenție
Răspuns corect: Să opriți imediat vehiculul, pentru a permite trecerea pietonului
Explicație: Pe lângă obligația de a opri la semnalele polițistului rutier, participanții la trafic sunt obligați să oprească și la semnalul nevăzătorilor, semnal efectuat prin ridicarea bastonului alb, atunci când aceștia traversează strada. Obligația de a opri la acest semnal este valabilă chiar și în locurile în care nu există un marcaj de traversare pentru pietoni. Nerespectarea semnificației acestui semnal se sancționează cu amendă prevăzută în clasa a II-a de sancțiuni.
Întrebare: Cum procedați atunci când circulați în afara localităților, pe un drum cu o singură bandă pe sens, și întâlniți un vehicul lent, lung sau greu pe care nu puteți să îl depășiți?
Variante de răspuns:
Îl semnalizați pe cel de la volan prin mijloacele de avertizare sonoră și luminoasă
Opriți și lăsați vehiculul respectiv să se îndepărteze
Vă deplasați în urma acestuia, până când manevra de depășire se poate efectua
Răspuns corect: Vă deplasați în urma acestuia, până când manevra de depășire se poate efectua
Explicație: Manevra de depășire se va executa numai atunci când aceasta se poate efectua în condiții de siguranță pentru toți participanții la trafic. În situația în care întâlniți un vehicul lent, ca de exemplu un tractor agricol sau forestier, trebuie să vă deplasați în urma acestuia până când manevra de depășire se poate efectua în condiții de siguranță.
Întrebare: Viteza de deplasare trebuie să nu depășească 30 km/h în localități sau 50 km/h în afara localităților:
Variante de răspuns:
Când vizibilitatea este sub 100 m în condiții de ceață, ploi torențiale, ninsori abundente
Când circulați pe poduri sau sub poduri
La întâlnirea indicatorului „prioritate față de circulația din sens invers“
Răspuns corect: Când vizibilitatea este sub 100 m în condiții de ceață, ploi torențiale, ninsori abundente
Explicație: Atunci când vizibilitatea este redusă sub 100 de metri în condiții de ceață, ploi torențiale sau ninsori abundente, aveți obligația de a circula cu o viteză care să nu depășească 30 km/h în localități sau 50 km/h în afara localităților. Legislația rutieră nu prevede reducerea vitezei până la 30 km/h în localități sau 50 km/h în afara localităților când circulați pe poduri sau sub poduri. Legislația rutieră nu prevede reducerea vitezei până la 30 km/h în localități sau 50 km/h în afara localităților la întâlnirea indicatorului „Prioritate faţă de circulaţia din sens invers”.
Întrebare: Conducătorul unui vehicul este obligat să acorde prioritate de trecere într-o intersecție nedirijată dacă:
Variante de răspuns:
Pătrunde pe un drum județean, venind de pe un drum național
Pătrunde pe un drum național, venind de pe un drum județean, comunal sau local
Pătrunde pe un drum comunal sau local, venind de pe un drum județean
Răspuns corect: Pătrunde pe un drum național, venind de pe un drum județean, comunal sau local
Explicație: La intersecția nedirijată dintre un drum județean și unul național, prioritate va avea vehiculul care circulă pe drumul național. La intersecția nedirijată a două drumuri de categorii diferite nu se aplică regula priorității de dreapta. Se va acorda prioritate vehiculelor care circulă pe drumul „superior”. Prin urmare, atunci când veniți de pe un drum județean, comunal sau local și doriți să pătrundeți pe un drum național, aveți obligația de a acorda prioritate vehiculelor care circulă pe drumul național. La intersecția nedirijată dintre un drum comunal și unul județean, prioritate va avea vehiculul care circulă pe drumul județean.
Întrebare: Semnalul luminos intermitent de culoare albă, având cadență lentă, funcționează:
Variante de răspuns:
Pe timpul cât semnalele luminoase de culoare roșie de la trecerea la nivel cu calea ferată sunt stinse
Pe timpul cât semnalele luminoase ale semaforului defect sunt stinse
Pe timpul cât barierele ori semibarierele sunt în curs de coborâre sau de ridicare
Răspuns corect: Pe timpul cât semnalele luminoase de culoare roșie de la trecerea la nivel cu calea ferată sunt stinse
Explicație: Semnalul luminos intermitent de culoare albă, având cadență lentă, funcționează pe timpul cât semnalele luminoase de culoare roșie și cele sonore de la trecerea la nivel cu calea ferată sunt stinse. Acest semnal luminos intermitent de culoare albă cu cadență lentă permite trecerea. Semnalul luminos intermitent de culoare albă, având cadență lentă, nu are legătură și nu anunță defecțiunea semaforului. În plus, atât timp cât semaforul este defect, semnalele luminoase ale semaforului nu vor funcționa, caz în care nici semnalul luminos intermitent de culoare albă, având cadență lentă, nu va funcționa. Pe timpul cât barierele ori semibarierele sunt în curs de coborâre sau de ridicare va fi în funcțiune semnalul cu lumini roșii alternative, care interzice trecerea.
Întrebare: Ce manevre sunt interzise pe autostradă?
Variante de răspuns:
Folosirea benzii de accelerare pentru a schimba direcția de mers
Circulația sau staționarea pe banda de urgență, cu excepția cazurilor justificate
Deplasarea cu o viteză inferioară limitei maxime permise
Răspuns corect: Circulația sau staționarea pe banda de urgență, cu excepția cazurilor justificate
Explicație: Folosirea benzii de accelerare pentru a schimba direcția de mersNUeste interzisă, această bandă este special destinată pentru schimbarea direcției de mers. Pe autostradă este interzisă circulația, oprirea sau staționarea pe banda de urgență, cu excepția cazurilor justificate. De exemplu, staționarea pentru efectuarea unei pene de cauciuc. Deplasarea cu o viteză inferioară limitei maxime permise nu se interzice, de exemplu dacă limita maximă pe autostradă este de 130 km/h, poți circula cu o viteza inferioară acesteia, ca de exemplu 100 km/h. Însă iți este interzis să depășești această limită maximă de viteză de 130 km/h.
Întrebare: Cum trebuie să procedeze conducătorul unui autovehicul / tractor agricol sau forestier, dacă i-a fost prescris un tratament medicamentos?
Variante de răspuns:
Să se asigure că administrarea acestuia nu-i va afecta capacitatea de a conduce
Să nu își administreze medicamentele înainte de a se urca la volan
Să se informeze care este doza minimă care poate fi administrată pe perioada cât se află la volan
Răspuns corect: Să se asigure că administrarea acestuia nu-i va afecta capacitatea de a conduce
Explicație: Conducătorul de autovehicul, de tractor agricol sau forestier ori tramvai căruia i-a fost prescris un tratament medicamentos trebuie să se asigure că administrarea acestuia nu-i va afecta capacitatea de a conduce. Trebuie știut că acestora le este interzisă conducerea sub influența unorsubstanțe psihoactive. Substanțele psihoactive pot avea o serie de efecte asupra comportamentului unei persoane, inclusiv afectarea judecății, reflexelor și coordonării acesteia, astfel pot afecta negativ performanța în conducere, influențând funcția vizuală, percepția și viteza de reacție.Conducerea sub influența substanțelor psihoactive crește riscul unui accident de circulație. Principalele grupe de medicamente contraindicate conducătorilor auto se numără următoarele: La administrarea unui tratament medicamentos nu trebuie să se ia în considerare activitatea de conducere a unui autovehicul, de tractor agricol sau forestier ori tramvai,atâta timp cât aceste medicamente nu influențează capacitatea de conducere. Totuși, în cazul în care tratamentul medicamentos afectează capacitatea de a conduce,acestuia îi este interzis să conducă aceste vehicule. Informarea trebuie să se facă despre stabilireadozei maximece poate fi administrată fără a compromite capacitatea de conducere, nu despre stabilireadozei minime..